**Павлодар облыстық білім беру басқармасы мен «Алтын сақа» бастамашыл тобының бірлескен жобасы**

|  |  |
| --- | --- |
| **«БЕКІТЕМІН»****Павлодар облыстық білім беру басқармасы басшысының****міндетін атқарушы****\_\_\_\_\_\_\_\_\_\_\_\_ Ж. ҚАРАМБАЕВ** **«\_\_\_»\_\_\_\_\_\_\_\_\_\_\_\_\_2017 жыл** | **«КЕЛІСЕМІН»****«Алтын сақа» бастамашыл тобының жетекшісі****\_\_\_\_\_\_\_\_\_\_\_\_ А. ӘБІШЕВ** **«\_\_\_»\_\_\_\_\_\_\_\_\_\_\_\_\_2017 жыл**  |
|  |  |  |

**Елбасының «Рухани жаңғыру» бағдарламасы аясында,**

**1 желтоқсан - ҚР Тұңғыш Президент күніне арналған асық атудан Павлодар қаласы мектептерінің оқушылары**

**арасында өтетін турнирдің**

**ЕРЕЖЕСІ**

**Павлодар қаласы, 2017 жыл**

**І. Жарыстың мақсаты мен міндеттері**

- Елбасының «Рухани жаңғыру» бағдарламасын жүзеге асыру;

- Ұлттық асық ойынын жасөспірімдер арасында кеңінен насихаттау және ары қарай дамыту, бұқаралық сипатын арттыру;

- Спорттық шеберлікті,мергендікті және ептілік қабілетті қалыптастыру;

- Оқушылар арасында салауатты өмір салтын насихаттау;

- Үздік спортшыларды анықтау.

**ІІ. Жарыстың өту жүйесі**

Турнир **2 кезеңнен** тұрады:

1. Топтық сайыс.
2. Финалдық сайыс.

Топтық кезеңде 1 және 2-ші орындарды иеленген командалар ақтық сайыста кездеседі.

**ІІІ. Жарыстың өтетін мерзімі және орны**

Турнир **2017 жылдың 20-25 қараша күндері** аралығында өткізіледі. Турнирдің **топтық кезеңіндегі жарыстар 20-24 қараша** аралығына, финалдық ойын **25 қарашаға** белгіленеді.

**ІV. Топтар және командалар:**

**Бірінші топ:**

1. Ы. Алтынсарин атындағы дарынды балаларға арналған облыстық қазақ гимназия-интернаты;
2. «Жас дарын» мамандандырылған мектебі;
3. № 7 ЖОМ;
4. № 35 ЖОМ;

Өтетін орны: **№ 35 ЖОМ, 20 қараша.**

**Екінші топ:**

1. № 2 ЖОМ;
2. Абай атындағы № 10 қазақ-лицей мектебі;
3. № 12 ЖОМ;
4. № 19 ЖОМ;

 Өтетін орны: **№ 12 ЖОМ, 21 қараша.**

**Үшінші топ:**

1. № 22 ЖОМ;
2. № 25 ЖОМ;
3. № 37 ЖОМ;
4. Облыстық дарынды балаларға арналған көп салалы лицей-интернаты.

Өтетін орны: **№ 25 ЖОМ, 22 қараша.**

**Финалдық ойынның өтетін орны қосымша хабарланады.**

**V. Жарысты өткізуге басшылық жасау**

1. Турнирге жалпы басшылық жасау облыстық білім беру басқармасының құзырында.

2. Жарысты өткізу және ұйымдастыру «Алтын сақа» бастамашыл тобы мен турнир өтетін мектептерге жүктеледі.

3. Ойынның белгіленген тәртіппен өтуіне төрешілер алқасы жауапты.

4. Төрешілер құрамын «Алтын сақа» бастамашыл тобының ұсынысымен облыстық білім беру басқармасы бекітеді.

**VІ. Жарысқа қатысушылардың құрамы мен жарыс шарттары**

Жарыс асық ойынының кеңінен танымал түрі -**«Асық ату»** бойынша **7-8-сыныптарда оқитын ер балалар** арасында өткізіледі.

Бір мектептен – 1 команда.

Әр командада 4 ер бала ойнайды.

Жіберуші тараптар өз командаларының **ұлттық нышандағы біркелкі киімдермен** қамтылуына жауапты.

Топтық кезеңге қатысатын командалар өзара сынға түсіп, 1-ші және 2-орындарды иеленген командалар финалда кездеседі.

Турнир асық ойынының **«Асық ату»** түрі бойынша айналасы шаршы сызылған «көнде» ойналады. Шаршының ені – 1,5 метр, ұзындығы - 2,4 метр. Асық ату орны ортадағы көннен 4,5 метр қашықтықта белгіленеді (екі жағынан). Ойын ережесі қосымшада толығырақ көрсетілген.

Сайыстар топтар ішінде «айналма жүйе» бойынша, ал финалдық кезеңде «олимпиадалық жүйеде» ойналады. Әр ойынның және кезеңдердің жеңімпаздары мен жүлдегерлері ұтқан асықтарының саны бойынша анықталады.

Қатысушылардың барлық шығындарын жіберуші тарап өздері көтереді.

**VІІ. Жеңімпаздарды марапаттау**

Жарыс жүлдегерлерін марапаттауға қатысты барлық шығындарды облыстық білім беру басқармасы көтереді. Марапаттау шарасы финалдық кезеңде жүргізіледі. Жиыны: бірінші орын – 4, екінші орын – 4, үшінші орын – 4.

Сондай-ақ «Құралайды көзге атқан», «Үздік сақа иіруші», «Үздік ойыншы» аталымдары тағайындалады.

**VІІІ. Өтініштер**

Жарысқа қатысатын спортшылардың өтініштері белгіленген формада медицина қызметкерлерімен расталып, турнир өтетін күні төрешілер алқасына тапсырылады.

**VІІІ. Қосымша ақпарат**

18 қараша күні, сағат 10.00-де № 35 ЖОМ-да барлық мектеп жаттықтырушыларының қатысуымен алқа жиыны өтеді.

Мұнда ойынның жалпы ережесі таныстырылады және нұсқаулық беріледі.

**Анықтама мына телефондар бойынша: 8 777 934 58 98, 8 702 270 7021, 8705 152 8557.**